સૂર્ય પોતાનું અજવાળું ધીમે ધીમે રેલાવી રહ્યો હતો, બારી બહારનું વાતાવરણ ખુબ જ આહલાદ્ક બની રહ્યું હતું, લિલ્લા છ્છ્મ ખેતરો, પક્ષીઓના ટોળા ખુલ્લા આકાશમાં ઉડી રહ્યાં હતા, ખેડૂતો પોતાના બળદ લઇ અને ખેતર તરફ જઈ રહ્યા હતાં, કેટલીક મહિલાઓ પાણી ભરવા માટે માથે માટલા મૂકી અને જઈ રહી હતી, વરુણને આ દૃશ્ય ખુબ જ ગમવા લાગ્યું, એક નવી દુનિયામાં જાણે તે આવી ગયો હોય એમ લાગવા લાગ્યું, રોહન તેને ગામડાં વિષે અને ત્યાંની રહેણી કરણી વિષે જણાવી રહ્યો હતો.